[ca] La gestió i el tractament dels residus ha esdevingut una de les problemàtiques ambientals de la societat actual, que genera uns impactes greus sobre el medi. En aquest projecte s'analitza l'impacte associat a les emissions de CO2eq produïdes en la gestió i tractament dels residus municipals d'una zona rural difosa, la Vall d'Alinyà. Aquesta està situada a la comarca de l'Alt Urgell i es caracteritza per tenir una baixa densitat de població, uns nuclis poblacionals disseminats i grans distàncies entre els punts de recollida i tractament. A més de la situació de l'any 2012, s'ha analitzat l'impacte de l'aplicació del nou pla de residus de Catalunya (PRECAT20). Les emissions s'han analitzat mitjançant l'eina innovadora d'anàlisi ambiental ZWCO2, que segueix un protocol de càlcul per a la identificació i quantificació dels gasos d'efecte hivernacle al llarg del cicle de vida de la gestió dels residus municipals. Els resultats indiquen una petjada de carboni per habitant elevada l'any 2012 en comparació amb Catalunya i l'Alt Urgell, vuit vegades per sobre. Això és degut a que els mètodes de tractament de la fracció resta i les emissions associades al transport són diferents a la zona d'estudi. Com a conclusió principal es pot afirmar que l'aplicació del PRECAT20 no comporta una disminució de la petjada de carboni, ja que les emissions evitades de la recollida selectiva es compensen amb les emissions generades associades a l'increment dels viatges realitzats. Per disminuir la petjada de carboni cal millorar les tècniques de tractament de la fracció resta i/o aplicar la captació de biogàs al dipòsit controlat, arribant a una reducció del 50% de la petjada de carboni.

[en] The waste management and treatment has become one of the actual environmental problem in our society, and this problem generates serious environmental problems. In this project it is analysed the impact associated to the CO2eq emissions that are produced by the management and treatment of municipal waste in a diffuse rural area. In this study the diffuse rural area is la Vall d'Alinyà. Vall d'Alinyà is located in Alt Urgell and it has some features like a low population density, population centers scattered and long distances between the treatment points and the collection points. The CO2 emissions produced by the management and treatment of municipal waste in a diffuse rural area is analysed by the ZWCO2 software. The software follows a protocol for the identification and quantification of greenhouse gas emissions throughout the life cycle management of municipal waste. The results indicate that there is an increase of eight times the footprint by the year 2012 compared to Alt Urgell and Catalonia. This is because the methods of treatment and the remaining fraction of emissions associated with transport are different in the study area. The main conclusion we can say that the application of PRECAT20 plan not involve a reduction in carbon footprint, since the emissions avoided by selective collection offset the emissions associated with the increase in trips. To reduce the carbon footprint needed to improve treatment techniques other waste fraction and / or apply the landfill biogas capture, reaching a 50% reduction in carbon footprint.